Ericu950/Stoicheia-meter-silver huggingface dataset:
ἴσασι γάρ , ὅτι ὧδε μὲν νόμιμος εὐχή , ἐκεῖ δὲ ἀταξίας ὑποψία , εἰ μὴ ἄρα τόπων μὴ ὄντων μόνοι τὴν ἐρημίαν ἂν οἰκοῖεν οἱ εὐχόμενοι , ὥσπερ ἦν ὁ Ἰσραήλ 0 1 2 .
ἀλλὰ κ ἀκείνοις τῆς σκηνῆς γενομένης περιώριστο λοιπὸν τῆς εὐχῆς ὁ τόπος .
ὦ δέσποτα καὶ ἀληθῶς βασιλεῦ τῶν βασιλευόντων Χριστέ , υἱὲ τοῦ θεοῦ μονογενές , λόγε καὶ σοφία τοῦ πατρός , ἐπειδὴ τὴν σὴν φιλανθρωπίαν ὁ λαὸς ηὔξατο καὶ διὰ σοῦ τὸν σὸν πατέρα τὸν ἐπὶ πάντων θεὸν παρεκάλεσε περὶ τῆς σωτηρίας τοῦ σοῦ θεράποντος τοῦ εὐσεβεστάτου Κωνσταντίου , κατηγοροῦμαι .
ἀλλὰ τῇ σῇ ἀγαθότητι χάρις , ὅτι διὰ τοῦτο καὶ ἐν τοῖς σοῖς νόμοις διαβέβλημαι 0 .
μειζόνως γὰρ ἂν διεβλήθην καὶ ἦν ἀληθῶς ἔγκλημα , εἰ τὸν ᾠκοδόμησε τόπον ὁ βασιλεὺς παρηρχόμεθα καὶ τὴν ἔρημον ἐζητοῦμεν εἰς εὐχήν .
πῶς ἂν ὁ κατήγορος ἐφλυάρησε τότε , πῶς ἂν ἦν πιθανὸς λέγων ·
ἐξουθένησέ σου τὸν τόπον ·
παρὰ γνώμην ἐστὶν αὐτοῦ τὸ γινόμενον ·
ἐγέλασε παρερχόμενος ·
ἔδειξε τὴν ἔρημον πληροῦσαν τοῦ τόπου τὴν χρείαν ·
θέλοντας εὔξασθαι τοὺς λαοὺς κεκώλυκε .
ταῦτα ἤθελεν εἰπεῖν , ταῦτα ἐζήτει .
καὶ μὴ εὑρὼν ἄχθεται καὶ λοιπὸν λόγους πλάττει .
ταῦτα γὰρ εἰ ἔλεγεν , ἐδυσώπει κ ἀμέ , ὥσπερ νῦν ἀδικεῖ τὸν διαβόλου τρόπον ἀναλαβὼν καὶ παρατηρούμενος τοὺς προσευχομένους .
διὸ καὶ ἐσφάλη παραναγνοὺς τὸ τοῦ Δανιήλ ·
ἐνόμισε γὰρ ὁ ἀμαθής , ὅτι καὶ ἐπὶ σοῦ τὰ τῶν Βαβυλωνίων κρατεῖ , καὶ οὐκ ἔγνω , ὅτι φίλος εἶ τοῦ μακαρίου Δανιὴλ καὶ τὸν αὐτὸν αὐτῷ θεὸν προσκυνεῖς καὶ οὐ κωλύεις , ἀλλὰ θέλεις πάντας εὔχεσθαι εἰδὼς ὅτι πάντων ἐστὶν εὐχὴ σώζεσθαί σε καὶ βασιλεύειν ἐν εἰρήνῃ διαπαντός .
ἐγὼ μὲν οὖν καὶ ταῦτα πρὸς τὸν κατειπόντα ἀποδύρομαι , σὺ δέ , θεοφιλέστατε Αὔγουστε , ζήσειας πολλαῖς ἐτῶν περιόδοις καὶ τὰ ἐγκαίνια ἐπιτελέσειας .
αἱ γὰρ γενόμεναι παρὰ πάντων περὶ τῆς σῆς σωτηρίας εὐχαὶ οὐκ ἐμποδίζουσι τὴν τῶν ἐγκαινίων πανήγυριν .
μὴ τοῦτο ψευδέσθωσαν οἱ ἀμαθεῖς , ἀλλὰ παρὰ μὲν τῶν πατέρων μαθέτωσαν , ἀναγνώτωσαν δὲ καὶ τὰς γραφάς , μᾶλλον δὲ παρὰ σοῦ μαθέτωσαν  φιλόλογος γὰρ εἶ  , ὅτι καὶ Ἰησοῦς ὁ τοῦ Ἰωσεδὲκ ὁ ἱερεὺς καὶ οἱ ἀδελφοὶ αὐτοῦ καὶ Ζοροβάβελ ὁ Σαλαθιὴλ ὁ σοφὸς καὶ Ἔσδρας ὁ ἱερεὺς καὶ τοῦ νόμου γραμματεύς , ὅτι τοῦ ἱεροῦ μετὰ τὴν αἰχμαλωσίαν οἰκοδομουμένου καὶ ἐνστάσης τῆς σκηνοπηγίας  ἑορτὴ δὲ ἦν αὕτη καὶ πανήγυρις καὶ εὐχὴ μεγάλη ἐν τῷ Ἰσραήλ  συνήγαγον τὸν λαὸν ὁμοθυμαδὸν εἰς τὸ εὐρύχωρον τοῦ πρώτου πυλῶνος τοῦ πρὸς τῇ ἀνατολῇ καὶ τὸ θυσιαστήριον τοῦ θεοῦ ἡτοίμασαν κ ἀκεῖ προσήνεγκαν κ ἀκεῖ τὴν ἑορτὴν ἐπετέλεσαν .
καὶ λοιπὸν οὕτως τὰς κατὰ σάββατον καὶ νουμηνίαν προσέφερον θυσίας καὶ οἱ λαοὶ τὰς εὐχὰς αὐτῶν ἀνέφερον .
καὶ φανερῶς φησὶν ἡ γραφή , ὅτι ταῦτα ἐγίγνετο καὶ ὁ ναὸς τοῦ θεοῦ οὔπω ᾠκοδόμητο ·
ἀλλὰ μᾶλλον τούτων οὕτως εὐχομένων ὁ οἶκος προέκοπτεν ὁ οἰκοδομούμενος .
καὶ οὔ τε διὰ τὴν προσδοκίαν τῶν ἐγκαινίων ἐκωλύθησαν αἱ εὐχαὶ οὔ τε διὰ τὰς γενομένας συνόδους τῶν εὐχῶν ἐμπεπόδισται τὰ ἐγκαίνια , ἀλλὰ καὶ ὁ λαὸς οὕτως ηὔχετο καί , ὅτε τετέλεστο πᾶς ὁ οἶκος , ἐποίησαν τὰ ἐγκαίνια καὶ προσήνεγκαν εἰς τὸν ἐγκαινισμὸν καὶ πάντες ἑώρτασαν ἐπὶ τῇ τελεσιουργίᾳ .
τοῦτο δὲ πάλιν καὶ ὁ μακαρίτης Ἀλέξανδρος καὶ οἱ ἄλλοι πατέρες πεποιήκασι ·
συναγαγόντες γὰρ καὶ τελειώσαντες τὸ ἔργον ηὐχαρίστησαν τῷ κυρίῳ ἐγκαίνια ἐπιτελέσαντες .
τοῦτο καὶ σὲ ποιεῖν πρέπει , φιλομαθέστατε βασιλεῦ ·
ἕτοιμος γὰρ ὁ τόπος προαγνισθεὶς ταῖς προγενομέναις εὐχαῖς ζητῶν παρουσίαν τῆς σῆς εὐσεβείας 0 ·
τοῦτο γὰρ αὐτῷ λείπει πρὸς τὸν τέλειον κόσμον .
τοῦτο μὲν οὖν πληρώσειας καὶ τὴν εὐχὴν ἀποδοίης τῷ κυρίῳ , ᾧ καὶ τὸν οἶκον πεποίηκας ·
τοῦτο γὰρ πάντων ἐστὶν εὐχή .
δὸς δὴ καὶ τὴν ἄλλην ἴδωμεν διαβολὴν καὶ συγχώρησον ἀπολογήσασθαι καὶ περὶ αὐτῆς .
τετολμήκασι γὰρ καὶ τοῦτο διαβάλλειν ὡς ἀντιστάντος ἐμοῦ τοῖς σοῖς προστάγμασιν , ὥστε μὴ ἐξελθεῖν τὴν ἐκκλησίαν .
ἐκείνους μὲν οὖν θαυμάζω μὴ ἀποκάμνοντας ταῖς συκοφαντίαις , ἐγὼ δὲ ὅμως οὐ δὲ οὕτως ἀποκάμνω , χαίρω δὲ μᾶλλον ἀπολογούμενος .
ὅσῳ γὰρ ἀπολογίαι πολλαί , τοσούτῳ καὶ πλέον ἐκεῖνοι δύνανται καταγινώσκεσθαι 0 .
οὐκ ἀντέστην προστάγματι τῆς σῆς εὐσεβείας , μὴ γένοιτο ·
οὐ γὰρ τηλικοῦτος ἤμην , ἵνα καὶ λογιστῇ πόλεως ἀντιστῶ , μήτιγε τηλικούτῳ βασιλεῖ 0 .
καὶ περὶ τούτου οὐ τοσοῦτον δεῖ τῶν παρ ἐμοῦ λόγων , πᾶσα γὰρ ἡ πόλις μοι μαρτυρεῖ .
συγχώρησον δὲ ὅμως καὶ τοῦτο πάλιν ἐξ ἀρχῆς διηγήσασθαι τὸ πρᾶγμα .
καὶ γὰρ ἀκούσας θαυμάσεις , εὖ οἶδ ὅτι , τῶν ἐχθρῶν τὴν εὐχέρειαν 0 .
μοντάνος ὁ παλατῖνος ἦλθε κομίζων ἐπιστολὴν ὡς ἐμοῦ γράψαντος , ἵνα εἰς τὴν Ἰταλίαν ἔλθω καὶ ἃ νομίζω λείπειν τοῖς ἐκκλησιαστικοῖς ταῦτα πληρωθῆναι δυνηθῇ .
τῇ μὲν οὖν σῇ εὐσεβείᾳ χάρις , ὅτι κατηξίωσεν ὡς ἐμοῦ γράψαντος ἐπινεῦσαι καὶ τῆς ὁδοῦ πρόνοιαν πεποίηκεν ὑπὲρ τοῦ ταύτην ἐλθεῖν καὶ ἀκμητὶ διανῦσαί με , τοὺς δὲ ψευσαμένους τὰς σὰς ἀκοὰς τεθαύμακα πάλιν μὴ φοβηθέντας , ὅτι τὸ ψεῦδος ἴδιόν ἐστι τοῦ διαβόλου καὶ οἱ ψευδόμενοι ἀλλότριοί εἰσι ἐγώ εἰμι ἡ ἀλήθεια 0 .
οὐ γὰρ ἔγραψα οὐ δὲ τοιαύτην ἐπιστολὴν εὑρεῖν ὁ κατήγορος δυνήσεται .
εἰ καὶ ἔδει με γράφειν καθημέραν , ἵνα τὴν ἀγαθήν σου πρόσοψιν θεωρῶ , ἀλλ οὔ τε τὰς ἐκκλησίας καταλιμπάνειν ὅσιον οὐ δὲ δι ὄχλου τῇ σῇ εὐσεβείᾳ γίνεσθαι δίκαιον ἦν , μάλιστα ὅτι καὶ ἀπόντων ἡμῶν ἐπινεύεις ταῖς ἐκκλησιαστικαῖς ἀξιώσεσιν .
ἃ μὲν οὖν ἐκέλευσε Μοντάνος , κέλευσον ἀναγνῶναί με ·
ἔστι γὰρ ταῦτα ·
πόθεν δὲ ἄρα καὶ ταύτην τὴν ἐπιστολὴν εὗρον οἱ κατειρηκότες , ἐβουλόμην παρ αὐτῶν ἀκοῦσαι .
τίς αὐτοῖς καὶ ταύτην ἐπιδέδωκε , ποίησον αὐτοὺς ἀποκρίνασθαι .
δυνήσῃ γὰρ ἐκ τούτου μαθεῖν , ὅτι καὶ ταύτην ἔπλασαν ὥσπερ κ ἀκείνην ἐθρύλησαν περὶ τοῦ δυσωνύμου Μαγνεντίου .
καταγνωσθέντες δὲ καὶ περὶ ταύτης , εἰς ποίαν ἄρα μετὰ ταῦτα πάλιν ἕλκουσιν ἡμᾶς ἀπολογίαν ;
τοῦτο γὰρ μεμελετήκασι καὶ ταύτην ἔχουσιν , ὡς ὁρῶ , σπουδὴν , πάντα κινεῖν καὶ θορυβεῖν .
τάχα λέγοντες πολλὰ παροξύνουσί ποτε καθ ἡμῶν ·
ἀλλὰ τοὺς τοιούτους καὶ ἀποστρέφεσθαι καὶ μισεῖν δίκαιόν ἐστιν , ὅτι , οἷοί εἰσι , τοιούτους καὶ τοὺς ἀκούοντας αὐτῶν ὑπολαμβάνουσι καὶ νομίζουσι δύνασθαι τὰς διαβολὰς ἰσχύειν καὶ παρὰ σοί .
ἴσχυσε γάρ ποτε ἡ τοῦ Δωὴκ κατὰ τῶν ἱερέων τοῦ θεοῦ ·
ἀλλ ὁ ἀκούσας Σαοὺλ ἦν ὁ ἄδικος .
καὶ Ἰεζάβελ δὲ διαβαλοῦσα ἠδυνήθη βλάψαι τὸν θεοσεβέστατον Ναβουθαί , ἀλλὰ καὶ Ἀχαὰβ ὁ πονηρὸς καὶ ἀποστάτης ὁ ἀκούων 0 .
ὁ δὲ ἁγιώτατος Δαυίδ , οὗ μιμητὴν εἶναί σε προσήκει καὶ πάντες εὔχονται , τοὺς τοιούτους οὔ τε προσίεται , ἀλλὰ καὶ ὡς λυσσῶντας κύνας ἀπεστρέφετο τὸν καταλαλοῦντα λάθρα τοῦ πλησίον αὐτοῦ , τοῦτον ἐξεδίωκον .
ἐφύλαττε γὰρ οὐ παραδέξῃ ἀκοὴν ματαίαν ·
μάταια δὲ καὶ τὰ τούτων ἐστὶ παρὰ σοί , ᾔτησας γὰρ ὡς ὁ Σολομὼν καὶ σὺ παρὰ κυρίου καὶ εἰληφέναι πίστευε μάταιον λόγον καὶ ψευδῆ μακρὰν ἀπὸ σοῦ γενέσθαι προσήκειν 0 .
διὰ τοῦτο τοίνυν κ ἀγώ , ἐπειδὴ ἐκ διαβολῆς ἦν ἡ ἐπιστολὴ καὶ οὐκ εἶχεν οὐ δὲ τοῦ ἐλθεῖν πρόσταξιν , ἔγνων , ὅτι προαίρεσις οὐκ ἦν τῆς σῆς εὐσεβείας ἐλθεῖν ἡμᾶς παρὰ σέ .
τὸ γὰρ μὴ κελεῦσαι πάντως ἐλθεῖν , ἀλλὰ καὶ γράψαι ὡς ἐμοῦ γράψαντος καὶ θέλοντος διορθώσασθαι τὰ δοκοῦντα λείπειν καίτοι μηδενὸς λέγοντος , φανερὸν ἦν παρὰ γνώμην εἶναι τῆς σῆς ἡμερότητος τὴν κομισθεῖσαν ἐπιστολήν .
τοῦτο πάντες ἔγνωσαν , τοῦτο καὶ γράφων ἐδήλωσα καὶ οἶδε Μοντάνος , ὅτι οὐ τὸ ἐλθεῖν παρῃτούμην , ἀλλὰ τὸ ὡς ἐμοῦ γράψαντος ἐλθεῖν ἀπρεπὲς ἡγούμην , ἵνα μὴ καὶ ἐν τούτῳ πρόφασιν εὕρωσιν οἱ συκοφάνται πάλιν ὡς ὀχληροῦ γενομένου μου τῇ σῇ θεοσεβείᾳ 0 .
ἀμέλει παρεσκευασάμην  καὶ τοῦτο οἶδεν αὐτός  , ἵνα , ἐὰν γράψαι καταξιώσῃς , εὐθὺς ἐξέλθω καὶ φθάσω τῇ προθυμίᾳ τὸ προσταχθέν .
οὐ γὰρ ἐμαινόμην ἀντειπεῖν τοιούτῳ σου προστάγματι .
μὴ γραψάσης τοίνυν ὄντως τῆς σῆς εὐσεβείας , πῶς ἀντέστην μὴ κελευσθείς ;
ἢ πῶς λέγουσιν ·
οὐκ ἐπείσθην καίτοι προστάξεως μὴ οὔσης ;
πῶς οὐ συκοφαντία καὶ τοῦτο τῶν ἐχθρῶν πλαττόντων τὸ μὴ γενόμενον ὡς γενόμενον 0 ;
φοβοῦμαι μὴ καὶ νῦν ἀπολογουμένου μου θρυλήσωσιν ὡς μὴ ἀξιώσαντος ἀπολογήσασθαι .
οὕτως ἐγὼ μὲν εὐχερής εἰμι παρ αὐτοῖς εἰς τὸ κακηγορεῖσθαι παρ αὐτῶν , αὐτοὶ δὲ ταχεῖς εἰς τὸ συκοφαντεῖν καὶ καταφρονεῖν μὴ ἀγάπα καταλαλεῖν , ἵνα μὴ ἐξαρθῇς .
μοντάνου τοίνυν ἀποδημήσαντος ἦλθε Διογένης ὁ νοτάριος μετὰ ἕξ καὶ εἴκοσι μῆνας , καὶ οὔ τε αὐτὸς ἐπιστολὴν ἀπεδίδου οὔ τε ἑωράκαμεν ἀλλήλους οὔ τε ὡς προστάξεως οὔσης ἐνετείλατό μοι .
ἀλλὰ καὶ ὅτε Συριανὸς ὁ στρατηλάτης εἰσῆλθεν εἰς τὴν Ἀλεξάνδρειαν , ἐπειδὴ παρὰ τῶν Ἀρειανῶν ἐθρυλεῖτό τινα καὶ ἅπερ ἐβούλοντο ἐπηγγέλλοντο γίνεσθαι , ἠρώτων , εἰ γράμματα ἔχει , περὶ ὧν θρυλοῦσι ·
γράμματα γὰρ ἀπῄτουν , ὁμολογῶ , τῆς σῆς προστάξεως .
ἐπειδὴ δὲ μὴ ἔχειν ἔλεγεν , ἠξίουν κ ἂν αὐτὸν Συριανὸν ἢ τὸν ἔπαρχον τῆς Αἰγύπτου Μάξιμον γράψαι μοι περὶ τούτου .
τοῦτο δὲ οὕτως ἀπῄτουν , ἐπειδὴ γράψασά μοι ἦν ἡ σὴ φιλανθρωπία , ὥστε παρὰ μηδενός με ταράττεσθαι μη δὲ ἀνέχεσθαι τῶν θελόντων ἡμᾶς πτοεῖν , ἀλλὰ μένειν ἐν ταῖς ἐκκλησίαις ἀμερίμνως .
οἱ μὲν οὖν κομίσαντες τὴν τοιαύτην ἐπιστολήν εἰσι Παλλάδιος ὁ γενόμενος τοῦ παλατίου μάγιστρος καὶ Ἀστέριος ὁ γενόμενος δοὺξ Ἀρμενίας .
τὸ δὲ ἀντίγραφον τῆς ἐπιστολῆς συγχώρησον ἀναγνῶναί με ·
ἔστι γὰρ τοῦτο ·
ἀντίγραφον ἐπιστολῆς οὕτως ἔχον 0 ·
κωνστάντιος Νικητὴς Αὔγουστος Ἀθανασίῳ 0 .
εὔχεσθαί με ἀεὶ ὥστε πάντα αἴσια ἀποβαίνειν τῷ ποτὲ ἀδελφῷ ἐμῷ Κώνσταντι οὐ δὲ τὴν σὴν ὑπερέβη σύνεσιν .
ὅντινα ἐπειδὴ ἐξ ἀπάτης ἀνοσιωτάτων ἀνῃρῆσθαι ἔγνων , πόσῃ εἰμὶ περιβληθεὶς στυγνότητι , εὐχερῶς ἡ ὑμετέρα φρόνησις δυνήσεται κρίνειν .
καὶ ἐπειδή τινές εἰσιν , οἵτινες ἐν τῷ παρόντι καιρῷ τῷ οὕτω δακρυτικῷ δράματι καταπτοεῖν σε πειράζουσι , διὰ τοῦτο τὰ παρόντα ταῦτα γράμματα πρὸς τὴν σὴν τιμιότητα στεῖλαι ἔκρινα , προτρέπων σε , ἵνα , ὥσπερ πρέπει ἐπισκόπῳ , εἰς τὴν κεχρεωστημένην θρησκείαν συντρέχειν διδάξειας τὸν δῆμον καὶ μετ αὐτοῦ κατὰ τὸ ἔθος ταῖς εὐχαῖς σχολάσειας καὶ ἵνα μὴ θρύλοις , εἴ τινες κατὰ τύχην συνδράμοιεν , πιστεύσειας .
ἡμῖν γὰρ τοῦτο ἀρέσκει ·
τὸ σὲ κατὰ τὴν ἡμετέραν βούλησιν ἐν παντὶ καιρῷ ἐν τῷ σῷ τόπῳ ἐπίσκοπον εἶναι βουλόμεθα .
ἡ θεότης φυλάξειέ σε πολλοῖς ἐνιαυτοῖς , πάτερ προσφιλέστατε .
περὶ ταύτης ἐκεῖνοι μὲν καὶ τοῖς δικασταῖς εἰρήκασιν , ἐγὼ δὲ ταύτην τὴν ἐπιστολὴν ἔχων ἆρ οὐκ εἰκότως ἀπῄτουν γράμματα καὶ οὐ προσεῖχον προφάσεσιν ἁπλῶς ;
ἐκεῖνοι δὲ μὴ δεικνύοντες πρόσταγμα τῆς σῆς εὐσεβείας οὐκ ἄντικρυς ἐναντία ταύτης τῆς ἐπιστολῆς ἔπραττον ;
ἐγὼ δέ , ὅτι γράμματα οὐ παρεῖχον , οὐκ ἀκολούθως ἡγούμην ἐικός , αὐτῶν εἶναι τὰς φάσεις ;
τοῖς τοιούτοις γὰρ μὴ προσέχειν με προσέταττεν ἡ ἐπιστολὴ τῆς σῆς φιλανθρωπίας .
δικαίως οὖν τοῦτο ἐποίουν , θεοφιλέστατε Αὔγουστε , ἵνα , ὥσπερ ἔχων ἐπιστολὰς εἰσῆλθον εἰς τὴν πατρίδα , οὕτως ἔχων πρόσταξιν ἀπ αὐτῆς ἐξέλθω καὶ μὴ ὡς φυγὼν τὴν ἐκκλησίαν ὑπεύθυνός ποτε γένωμαι , ἀλλ ὡς κελευσθεὶς ἔχω πρόφασιν τῆς ἀναχωρήσεως .
τοῦτο καὶ οἱ λαοὶ πάντες μετὰ τῶν πρεσβυτέρων καὶ πλεῖστον δὲ τῆς πόλεως μέρος μετ αὐτῶν , ἵνα μὴ λέγω πλέον , ἀπελθόντες πρὸς Συριανὸν ἠξίουν  ἐκεῖ δὲ ἦν καὶ ὁ ἔπαρχος τῆς Αἰγύπτου Μάξιμος 0 ·
ἡ δὲ ἀξίωσις ἦν ἢ γράψαι καὶ ἀποστεῖλαί μοι ἢ μηκέτι διοχλεῖν ταῖς ἐκκλησίαις , ἕως ἂν αὐτοὶ οἱ λαοὶ περὶ τούτου πρεσβεύσωνται παρὰ σοί .
ἐπὶ πολὺ τοίνυν αὐτῶν ἀξιούντων συνιδὼν Συριανὸς τὸ εὔλογον διεβεβαιώσατο μαρτυρόμενος τὴν σὴν σωτηρίαν  καὶ ἐπὶ τούτῳ παρῆν τότε καὶ Ἱλάριος  , μηκέτι μὲν διοχλεῖν , ἀναφέρειν δὲ ἐπὶ τὴν σὴν θεοσέβειαν .
τοῦτο οἶδεν ἡ τάξις τοῦ δουκὸς καὶ ἡ τάξις τοῦ ἐπάρχου τῆς Αἰγύπτου .
καὶ ὁ πρύτανις δὲ τῆς πόλεως ἔχει τὰς φωνὰς καὶ δύνασαι μαθεῖν , ὅτι οὔ τε ἐγὼ οὔ τε τις ἕτερος ἀντιλέγων ἦν τῇ σῇ προστάξει .
πάντες δὲ ἠξίουν γράμματα δειχθῆναι τῆς σῆς εὐσεβείας .
καὶ φάσις μὲν γὰρ μόνη παρὰ βασιλέως τὴν αὐτὴν ἔχει δύναμιν τοῖς γραφομένοις , ὅταν μάλιστα ταύτην ὁ κομίζων θαρρῇ καὶ γραφῇ τὸ προσταχθέν .
ἐπειδὴ δὲ οὔ τε φανερῶς ἔλεγον εἶναι πρόσταγμα οὔ τε , ὅπερ ἠξίουν , ἐγγράφως ἐπέστελλον , ἀλλ ὡς ἀφ ἑαυτῶν πάντα πράττοντες ἦσαν ,  ὁμολογῶ καὶ τοῦτο λέγω μετὰ παρρησίας  ὕποπτος ἐγενόμην εἰς αὐτούς .
πολλοὶ γὰρ ἦσαν οἱ περὶ αὐτοὺς Ἀρειανοὶ τούτοις τε συνήσθιον καὶ μετὰ τούτων ἐβουλεύοντο καὶ οὐδὲν μὲν μετὰ παρρησίας ἔπραττον , ἐνέδρας δὲ καὶ δόλους ἐπιχειρεῖν ἐμελέτων κατ ἐμοῦ ·
καὶ οὐδὲν μὲν ὡς βασιλέως προστάξαντος ἐποίουν , ὡς δὲ παρ ἐχθρῶν ἀξιούμενοι ἤλεγχον ἑαυτούς .
τοῦτο γάρ με καὶ μᾶλλον ἀπαιτεῖν ἐποίει γράμματα παρ αὐτῶν , ἐπειδὴ καὶ ὕποπτα ἦν , ἅπερ ἐπεχείρουν καὶ ἐσκέπτοντο , καὶ ὅτι ἀπρεπὲς ἦν μετὰ τοσούτων γραμμάτων εἰσελθόντα με χωρὶς γραμμάτων ἀναχωρῆσαι τῆς ἐκκλησίας .
συριανοῦ τοίνυν ἐπαγγειλαμένου συνήγοντο πάντες ἐν ταῖς ἐκκλησίαις μετὰ χαρᾶς καὶ ἀμεριμνίας .
ἀλλὰ μετὰ εἴκοσι καὶ τρεῖς ἡμέρας τῆς ἐπαγγελίας ἐπέρχεται μετὰ στρατιωτῶν τῇ ἐκκλησίᾳ , καὶ ἡμεῖς μὲν ηὐχόμεθα συνήθως  οὕτω γὰρ ἑωράκασιν οἱ εἰσελθόντες  , ἐπειδὴ παννυχὶς ἦν ἐσομένης συνάξεως ·
τοιαῦτα δὲ γέγονε τῇ νυκτὶ ἐκείνῃ , οἷα ἤθελον καὶ ἐπηγγέλλοντο πρὶν γενέσθαι οἱ Ἀρειανοί ·
αὐτοὺς γὰρ ἔχων μεθ ἑαυτοῦ ἦλθεν ὁ στρατηλάτης , καὶ αὐτοὶ ἦσαν οἱ ἔξαρχοι καὶ σύμβουλοι τῆς τοιαύτης ἐφόδου ·
καὶ τοῦτο οὐκ ἄπιστον , θεοφιλέστατε Αὔγουστε , οὐ γὰρ ἔλαθον , ἀλλὰ πανταχοῦ κεκήρυκται 0 .
ἐγὼ τοίνυν θεωρῶν τὴν ἔφοδον , παρακαλέσας πρότερον ἀναχωρῆσαι τοὺς λαούς , τότε κ ἀγὼ μετ αὐτοὺς τοῦ θεοῦ καλύπτοντος καὶ ὁδηγοῦντος  καὶ τοῦτο γὰρ οἱ τότε μοι συνόντες ἑωράκασιν  ἀνεχώρησα .
καὶ ἐξ ἐκείνου κατ ἐμαυτὸν ἔμεινα ἔχων παρρησίαν καὶ ἀπολογίαν καὶ προηγουμένως μὲν πρὸς τὸν θεόν , ἔπειτα δὲ καὶ πρὸς τὴν σὴν εὐσέβειαν , ὅτι οὐκ ἔφυγον καταλείψας τοὺς λαούς , ἀλλὰ μάρτυρα τῆς διώξεως ἔχω τὴν ἔφοδον τοῦ στρατηλάτου ·
ὃ μάλιστα καὶ πάντες ἐθαύμασαν .
ἔδει γὰρ ἢ μὴ ἐπαγγείλασθαι ἢ ἐπαγγειλάμενον μὴ ψεύσασθαι .
τί τοίνυν οὕτως ἐβουλεύοντο ἢ διὰ τί μετὰ δόλου ἐνεδρεύειν ἐπεχείρουν , ἐξὸν καὶ κελεῦσαι καὶ γράψαι ;
βασιλέως γὰρ πρόσταξις μεγάλην ἔχει παρρησίαν .
ἀλλὰ τὸ βούλεσθαι λαθεῖν καὶ λευκοτέραν ἐποίει τὴν ὑποψίαν τοῦ μὴ ἔχειν αὐτοὺς πρόσταγμα .
τί δὲ ἄτοπον ἀπῄτουν , βασιλεῦ φιλάληθες ;
πῶς οὐκ εὔλογον ἐπισκόπῳ τὴν τοιαύτην ἀξίωσιν ἄν τις εἴποι ;
οἶδας ἀναγνοὺς τὰς γραφάς , ἡλίκον ἐστὶν ἔγκλημα καταλιμπάνειν ἐπίσκοπον τὴν ἐκκλησίαν καὶ ἀμελεῖν τῶν τοῦ θεοῦ ποιμνίων .
ποιμένων γὰρ ἀπουσία πρόφασιν ἐφόδου τοῖς λύκοις παρέχει κατὰ τῆς ἀγέλης .
τοῦτο δὲ ἐζήτουν οἱ Ἀρειανοὶ καὶ οἱ ἄλλοι πάντες αἱρετικοί , ἵνα τῇ ἡμῶν ἀπουσίᾳ χώραν εὕρωσιν ἀπατᾶν τοὺς λαοὺς εἰς ἀσέβειαν .
εἰ τοίνυν ἤμην φυγών , ποίαν ἀπολογίαν εἶχον παρὰ τοῖς ἀληθινοῖς ἐπισκόποις , μᾶλλον δὲ παρὰ τῷ πεπιστευκότι τὴν ἀγέλην ;
ἔστι δὲ οὗτος ὁ κρίνων πᾶσαν τὴν γῆν , ὁ ἀληθινὸς παμβασιλεὺς καὶ κύριος ἡμῶν Ἰησοῦς Χριστὸς ὁ υἱὸς τοῦ θεοῦ .
πῶς οὐκ ἄν τις εὐλόγως τὴν ἀμέλειαν τῶν λαῶν εἰς ἐμὲ μετήνεγκε ;
πῶς δὲ οὐκ ἂν ἐμέμψατο καὶ ἡ σὴ εὐσέβεια δικαίως λέγουσα ·
διὰ τί μετὰ γραμμάτων εἰσελθὼν χωρὶς γραμμάτων ἀναχωρεῖς καὶ κατέλειψας τοὺς λαούς ;
πῶς δὲ καὶ αὐτὸς ὁ λαὸς οὐκ ἂν εἰκότως ἐν ἡμέρᾳ κρίσεως τὴν ἑαυτῶν ἀμέλειαν ἔρριψαν εἰς ἐμὲ λέγοντες ·
ὁ ἐπισκεπτόμενος ἡμᾶς ἔφυγε καὶ ἠμελήθημεν οὐκ ὄντος τοῦ ὑπομιμνήσκοντος ;
εἰ ταῦτα ἔλεγον , τί ἂν ἀπεκρινάμην ;
τοιαύτην γὰρ μέμψιν ἔσχον διὰ τοῦ Ἰεζεκιὴλ καὶ οἱ ποιμένες τῶν παλαιῶν .
τοῦτο γινώσκων καὶ μὴ ἀμέλει τοῦ ἐν σοὶ χαρίσματος , ὃ ἐδόθη σοι μετ ἐπιθέσεως τῶν χειρῶν τοῦ πρεσβυτερίου .
τοῦτο κ ἀγὼ φοβούμενος οὐκ ἤθελον φυγεῖν , ἀλλὰ πρόσταξιν ἔχειν , εἴπερ ἦν βούλημα τῆς σῆς εὐσεβείας .
ἀλλ οὔ τε ἔλαβον ὅπερ εὐλόγως ἀπῄτουν , ἀλλὰ καὶ νῦν μάτην κατηγορήθην παρὰ σοί ·
οὔ τε γὰρ ἀντέστην προστάγματι τῆς σῆς εὐσεβείας οὔ τε νῦν εἰς Ἀλεξάνδρειαν εἰσελθεῖν πειράσω , ἕως ἡ σὴ φιλανθρωπία τοῦτο βούληται .
καὶ τοῦτο δὲ προλαβὼν εἴρηκα , ἵνα μη δὲ περὶ τοῦτο πάλιν οἱ συκοφάνται πρόφασιν εὕρωσι κατειπεῖν ἡμῶν .
ταῦτα συνορῶν οὐ κατεγίνωσκον ἐμαυτοῦ , ἀλλὰ καὶ ταύτην ἔχων τὴν ἀπολογίαν ἠπειγόμην πρὸς τὴν σὴν εὐσέβειαν εἰδὼς τὴν σὴν φιλανθρωπίαν διὰ μνήμης τε ἔχων τὰς σὰς ἀψευδεῖς ὑποσχέσεις καὶ θαρρῶν , ὅτι κατὰ τὸ γεγραμμένον ἐν ταῖς θείαις παροιμίαις παρὰ φιλανθρώπῳ βασιλεῖ δεκτοί εἰσιν οἱ δίκαιοι λογισμοί .
ἤδη δὲ τῆς ὁδοῦ μου ἐπιβάντος καὶ τὴν ἔρημον ἐξελθόντος ἀκοή τις γέγονεν ἐξαίφνης , ἥτις ἄπιστος μὲν εἶναι κατὰ τὴν ἀρχὴν ἐδόκει , μετὰ δὲ ταῦτα ἀληθὴς ἐδείχθη .
ἐθρυλεῖτο γὰρ πανταχοῦ , ὅτι Λιβέριος ὁ τῆς Ῥώμης ἐπίσκοπος καὶ ὁ τῶν Σπανίων Ὅσιος ὁ μέγας , Παυλῖνός τε ὁ τῶν Γαλλίων καὶ Διονύσιος καὶ Εὐσέβιος οἱ τῆς Ἰταλίας , Λουκίφερός τε ἀπὸ Σαρδανίας καὶ ἄλλοι τινὲς ἐπίσκοποι καὶ πρεσβύτεροι καὶ διάκονοι ἐξωρίσθησαν , ὅτι μὴ ἠνέσχοντο καθ ἡμῶν ὑπογράψαι .
καὶ οὗτοι μὲν ἐξωρίσθησαν , Οὐικέντιος δὲ ὁ τῆς Καπύης καὶ Φουρτουνατιανὸς ὁ τῆς Ἀκυληίας , Ἠρέμιός τε ὁ τῆς Θεσσαλονίκης καὶ πάντες οἱ κατὰ τὴν δύσιν ἐπίσκοποι βίαν οὐ τὴν τυχοῦσαν , ἀλλὰ καὶ πλείστην ἀνάγκην καὶ δεινὰς ὕβρεις πεπόνθασιν , ἕως ἐπαγγείλωνται μὴ κοινωνεῖν ἡμῖν .
εἶτα καὶ θαυμαζόντων ἡμῶν καὶ διαπορούντων ἐπὶ τούτοις , ἰδοὺ πάλιν ἑτέρα τις κατέλαβεν ἀκοὴ περὶ τῶν κατ  Αἴγυπτον καὶ τὰς Λιβύας , ὅτι οἱ μὲν ἐπίσκοποι ἐγγὺς ἐνενήκοντα ἐδιώχθησαν , αἱ δὲ ἐκκλησίαι τοῖς ὁμολογοῦσι τὰ Ἀρείου παρεδόθησαν .
καὶ ἐξωρίσθησαν μὲν δέκα καὶ ἕξ , τῶν δὲ ἄλλων οἱ μὲν ἐφυγαδεύθησαν , οἱ δὲ ἠναγκάσθησαν ὑποκρίνασθαι .
τοσοῦτος γὰρ ἐλέγετο διωγμὸς ἐκεῖ , ὡς ἐν Ἀλεξανδρείᾳ εὐχομένων τῶν ἀδελφῶν ἐν τῷ πάσχα καὶ ταῖς κυριακαῖς ἐν ἐρήμῳ τόπῳ πλησίον τοῦ κοιμητηρίου τὸν στρατηλάτην μετὰ πλήθους στρατιωτῶν πλεῖον τρισχιλίων ὅπλα καὶ ξίφη γυμνὰ καὶ βέλη φερόντων ἐπελθεῖν κατὰ τῶν Χριστιανῶν καὶ λοιπὸν τοιαῦτα γενέσθαι , οἷα ἂν γένοιτο ἐκ τοιαύτης ἐπιδρομῆς κατὰ γυναικῶν καὶ παίδων οὐδὲν πλέον ποιούντων ἢ εὐχομένων τῷ θεῷ .
διηγεῖσθαι δὲ αὐτὰ νῦν ἴσως ἀπρεπές , μὴ ἄρα καὶ μόνον τούτων ἡ μνήμη δάκρυα πᾶσι κινήσῃ 0 .
καὶ γὰρ τοσαύτη ἦν ἡ ὠμότης , ὡς παρθένους μὲν γυμνοῦσθαι , τῶν δὲ ἀποθανόντων ἐκ τῶν πληγῶν μη δὲ τὰ σώματα παραυτὰ δοθῆναι εἰς ταφήν , ἀλλ ἔξω ῥίπτεσθαι τοῖς κυσίν , ἕως μετὰ πολλῆς ζημίας κεκρυμμένως κλέψωσιν οἱ οἰκεῖοι τὰ τῶν ἰδίων σώματα καὶ πολὺς κάματος γένηται τοῦ μηδένα γνῶναι περὶ τούτων .
τὰ δὲ ἄλλα τὰ γενόμενα ἴσως μὲν ἄπιστα νομισθήσεται καὶ πάντας ἐκπλήξει διὰ τὴν ὑπερβολὴν τοῦ μύσους ·
ἀναγκαῖον δὲ ὅμως εἰπεῖν , ἵνα ἡ σὴ φιλόχριστος σπουδὴ καὶ θεοσέβεια μάθῃ , ὡς αἱ καθ ἡμῶν διαβολαὶ καὶ συκοφαντίαι δι οὐδὲν ἕτερον γεγόνασιν ἢ ἵνα ἡμᾶς μὲν ἐκβάλωσι τῶν ἐκκλησιῶν , τὴν δὲ ἰδίαν ἀσέβειαν ἀντεισενεγκεῖν δυνηθῶσι 0 1 .
τῶν γὰρ ἀληθινῶν καὶ πολυετῶν ἐπισκόπων τῶν μὲν ἐξορισθέντων τῶν δὲ φυγαδευθέντων ἐθνικοὶ λοιπὸν κατηχούμενοι καὶ οἱ τὰ πρῶτα τῆς βουλῆς ἔχοντες καὶ οἱ ἐν πλούτῳ διαβόητοι ἀντὶ Χριστιανῶν παραγγέλλονται παρὰ τῶν Ἀρειανῶν , ἵνα τὴν εὐσεβῆ πίστιν ὁμιλήσωσι .
καὶ οὐκέτι μέν , ὡς παρήγγειλεν ὁ ἀπόστολος , εἴ τίς ἐστιν ἀνεπίληπτος , ἐζητεῖτο , ὡς δὲ ὁ ἀσεβέστατος Ἱεροβοὰμ πεποίηκεν , ὁ πλεῖον διδοὺς χρυσίον ὠνομάσθη ἐπίσκοπος .
καὶ οὐ διέφερεν αὐτοῖς εἰ κ ἂν ἐθνικὸς ἐτύγχανε , μόνον εἰ χρυσίον παρεῖχε .
καὶ οἱ μὲν ἀπὸ Ἀλεξάνδρου ἐπίσκοποι , μονάζοντες καὶ ἀσκηταί , ἐξωρίσθησαν , οἱ δὲ σοφοὶ περὶ τὰς διαβολὰς διέφθειραν τὸ ὅσον ἐπ αὐτοῖς τὴν ἀποστολικὴν διάταξιν καὶ τὰς ἐκκλησίας ἐμίαναν .
μεγάλα γε ἐκέρδησαν αὐτῶν αἱ συκοφαντίαι , ἵνα ἐξῇ αὐτοῖς παρανομεῖν καὶ τοιαῦτα πράττειν ἐν τοῖς σοῖς καιροῖς , ὥστε κατ αὐτῶν εἶναι τὸ ὄνομά μου βλασφημεῖται ἐν τοῖς ἔθνεσιν .
τοιούτων οὖν ὄντων τῶν θρυλουμένων καὶ τῶν πραγμάτων ἄνω καὶ κάτω πάντων ἀνατετραμμένων ὅμως οὐκ ἀπέστην ἐγὼ τῆς προθυμίας , ἀλλὰ πάλιν εἰχόμην τῆς ὁδοῦ πρὸς τὴν σὴν εὐσέβειαν .
καὶ τοῦτο μᾶλλον σπουδαιότερον ἔπραττον θαρρῶν , ὅτι παρὰ γνώμην μὲν τῆς σῆς εὐσεβείας ἐπράττετο ταῦτα , εἰ μάθοι δὲ ἡ σὴ φιλανθρωπία τὰ γενόμενα , κωλύσει τοῦ λοιποῦ γενέσθαι ·
μὴ γὰρ εἶναι θεοσεβοῦς βασιλέως θέλειν ἐξορίζεσθαι ἐπισκόπους καὶ γυμνοῦσθαι παρθένους ἢ ὅλως τὰς ἐκκλησίας ταράττεσθαι 0 .
ἀλλὰ τοιαῦτα λογιζομένους ἡμᾶς καὶ σπεύδοντας ἐν ταῖς ὁδοῖς ἰδοὺ πάλιν τρίτη τις κατέλαβεν ἀκοὴ ὅτι γέγραπται τοῖς ἐν Αὐξούμει τυράννοις , ὥστε Φρουμέντιον τὸν ἐπίσκοπον τῆς Αὐξούμεως ἐκεῖθεν ἀχθῆναι καὶ ἐμὲ μὲν μέχρι τῆς βαρβάρων ζητεῖσθαι καὶ εἰς τὰ λεγόμενα κομεντάρια τῶν ἐπάρχων παραπέμπεσθαι , τοὺς δὲ λαοὺς καὶ τοὺς κληρικοὺς πάντας ἀναγκάζεσθαι κοινωνεῖν τῇ ἀρειανῇ αἱρέσει , ἐὰν δὲ μὴ ὑπακούσωσιν , ἀποθνήσκειν τοὺς τοιούτους ·
καὶ ὅτι οὐ λόγῳ μόνον ἐθρυλεῖτο ταῦτα , ἀλλὰ καὶ αὐτοῖς ἔργοις ἐδείκνυτο , .
ἐπειδὴ συνεχώρησεν ἡ σὴ φιλανθρωπία , ἰδοὺ καὶ ἡ ἐπιστολή ·
ταύτην γὰρ ἐκεῖνοι συνεχῶς ἀνεγίνωσκον ἀπειλοῦντες ἑκάστῳ θάνατον .
ἀντίγραφον ἐπιστολῆς 0 ·
νικητὴς Κωνστάντιος Μέγιστος Σεβαστὸς Ἀλεξανδρεῦσιν 0 .
ἡ μὲν πόλις τὸ πάτριον σχῆμα φυλάττουσα καὶ τῆς τῶν οἰκιστῶν ἀρετῆς μεμνημένη πειθηνίαν ἑαυτὴν συνήθως καὶ νῦν παρέσχηκεν , ἡμεῖς δέ , εἰ μὴ καὶ τὸν Ἀλέξανδρον ἀποκρύψαιμεν εὐνοίᾳ τῇ περὶ τὴν πόλιν τὴν ὑμετέραν , οὐ τὰ τυχόντα πλημμελεῖν συνεισόμεθα .
ὡς μὲν γὰρ σωφροσύνης ἴδιον τὴν δίαιταν κοσμίαν ἑαυτῷ διὰ πάντων ἄγειν , βασιλείας δὲ τῆς ἀρετῆς  δότε δὲ εἰπεῖν  τῆς ὑμετέρας πρὸ ἁπάντων ἀσπάζεσθαι πρώτους μὲν σοφίας ἐξηγητὰς καταστάντας , πρώτους δὲ θεὸν τὸν ὄντα συνέντας , οἳ καὶ τῶν ἐξηγητῶν τοὺς ἄκρους εἵλεσθε καὶ τὴν ἡμετέραν ψῆφον ἑκόντες ἐστέρξατε τὸν μὲν ἀπατεῶνα καὶ φένακα δικαίως ἀποστραφέντες , τοῖς δὲ σεμνοῖς καὶ παντὸς ἐπέκεινα θαύματος δεόντως προσθέμενοι 0 .
καίτοι τίς ἀγνοεῖ καὶ τῶν τὰς ἐσχατίας οἰκούντων τὴν ἐπὶ τοῖς πραχθεῖσι φιλοτιμίαν , οἷς οὐκ ἴσμεν , καὶ τί δεῖ παραβάλλεσθαι , ὧν συμβέβηκεν .
ἐτύφλωττον μὲν γὰρ οἱ πλεῖστοι τῶν κατὰ τὴν πόλιν , ἐπεκράτει δὲ ἀνὴρ βαράθρων ἀπὸ ἐσχάτων ὁρμώμενος ὥσπερ ἐν σκότῳ τοὺς τῆς ἀληθείας ἐφιεμένους πρὸς τὸ ψεῦδος ἀπάγων , λόγον μὲν ἔγκαρπον οὐδέποτε παρασχόμενος , τερθρείαις δὲ καὶ τηνάλλως τὰς ψυχὰς λυμαινόμενος .
οἱ μὲν κόλακες ἐβόων καὶ ἐκρότουν , ὥστε ἐξεπλήττοντο οὓς ἔτι γρύζειν εἰκὸς ὑπὸ ὀδόντα , οἱ δὲ πλεῖστοι τῶν ἀφελεστέρων πρὸς τὸ τούτων ἔζων σύνθημα , τὰ δὲ πράγματα κατὰ ῥοῦν ἐφέρετο ὥσπερ ἐν κατακλυσμῷ πάντων ἄρδην ὀλιγωρουμένων 0 .
ἡγεῖτο δὲ ἀνὴρ τοῦ πλήθους  πῶς ἂν ἀληθέστερον αὐτὸ εἴποιμι ;
οὐδὲν τῶν βαναύσων διαφέρων τοῦτο μόνον τῇ πόλει συναράμενος , τὸ μὴ κατὰ βαράθρων ὦσαι τοὺς ἐν αὐτῇ 0 .
ἀλλ  ὁ γενναῖος καὶ λαμπρὸς οὐ δὲ κρίσιν ἔμεινε κατ αὐτοῦ φυγὴν ἐν δίκῃ καταγνούς , ὡς ἔστι γε καὶ ὑπὲρ τῶν βαρβάρων ὑφελέσθαι , μή τινας αὐτῶν δυσσεβεῖν ἀναπείσῃ καθάπερ ἐν δράματι πρὸς τοὺς πρώτους ἐντυγχάνοντας ὀλοφυρόμενος 0 .
τούτῳ μὲν οὖν μακρὰν χαίρειν εἰρήσεται , ὑμᾶς δέ με χρὴ μετ ὀλίγων τάττειν , μᾶλλον δὲ μόνους πρὸ τῶν ἄλλων σεμνύνειν οἷς τοσοῦτον ἀρετῆς καὶ νοῦ περίεστιν , ὅσον αἱ πράξεις κηρύττουσι , μικροῦ πᾶσαν τὴν οὖσαν ὑμνούμεναι .
εὖγε τῆς σωφροσύνης 0 ·
εἰ γὰρ ἀγγέλων ἀκροασαίμην τοσούτων καὶ δεύτερον διεξιόντων τὰ ὑμέτερα καὶ σεμνυνόντων , ὦ καὶ τοὺς πρότερον ἀποκρύψαντες φιλοτιμίᾳ καὶ τοῖς νῦν τε καὶ ὕστερον παράδειγμα καλὸν ἐσόμενοι , μόνοι τε καὶ τοῖς ἤθεσι λόγων καὶ ἔργων ἡγεμόνα τὸν τελειότατον τῶν ὄντων ἑλόμενοι καὶ οὐ δὲ πρὸς βραχὺ διστάσαντες , ἀλλ ἀνδρείως μεταθέμενοι καὶ τοῖς ἄλλοις προσθέμενοι , ἀπὸ τῶν χαμαὶ τούτων καὶ περιγείων πρὸς τὰ κατουράνια ἐπειχθέντες , ξεναγοῦντος ἐπ αὐτὰ τοῦ σεμνοτάτου Γεωργίου ἀνδρὸς τοιαῦτα παντὸς μᾶλλον ἠκριβωκότος , δι ὃν καὶ κατὰ τὸν ὕστερον βίον μετὰ καλῆς ἐλπίδος διάξετε καὶ τὸν ἐν τῷ παρόντι μετὰ ῥᾳστώνης βιώσεσθε .
εἴη δὲ κοινῇ πάντας τοὺς κατὰ τὴν πόλιν ὥσπερ ἱερᾶς ἀγκύρας τῆς τούτου φωνῆς ἐξηρτῆσθαι , ἵνα μὴ τομῶν ἢ καύσεων δεηθῶμεν κατὰ τῶν τὰς ψυχὰς λελωβημένων ·
οἷς ὅτι μάλιστα παραινοῦμεν ἀφίστασθαι τῆς Ἀθανασίου σπουδῆς καὶ μη δὲ μεμνῆσθαι τῆς περιττῆς ἐκείνης ἀδολεσχίας 0 ·
ἢ λήσουσι τοῖς ἐσχάτοις ἔνοχοι ὄντες κινδύνοις , ὧν οὐκ ἴσμεν , εἴ τις τῶν πάνυ δεινῶν ἐξαιρήσεται τοὺς στασιάζοντας .
καὶ γὰρ ἄτοπον τὸν μὲν ὄλεθρον Ἀθανάσιον γῆν πρὸ γῆς ἀπεληλᾶσθαι καὶ τοῖς αἰσχίστοις ἁλόντα , ὥς οὐ ποτε ἂν ἐκεῖνος τὴν ἀξίαν ἐκτίσειε , καὶ εἰ δέκα κις αὐ τόν τις τοῦ ζῆν προσαφέληται , τοὺς δὲ ἐκείνου κόλακας καὶ θεραπευτὰς ἀγύρτας τινὰς καὶ τοιούτους ἀνθρώπους οἵους ὀνομάζειν αἰσχύνη περιορᾶν σφαδάζοντας , οὓς πάλαι τεθνάναι διηγόρευται τοῖς δικασταῖς 0 .
καὶ ἴσως οὐδέπω τεθνήξονται , ἢν μὴ τῶν φθασάντων ἀποστάντες πλημμελημάτων ὀψέ ποτε μεταθῶνται ·
ὧν ὁ μοχθηρότατος Ἀθανάσιος ἡγεῖτο καὶ τῇ κοινῇ πολιτείᾳ λυμαινόμενος καὶ τοῖς ἁγιωτάτοις δυσσεβεῖς καὶ ἐναγεῖς προσάγων τὰς χεῖρας 0 .
ἃ δὲ καὶ Φρουμεντίου χάριν τοῦ ἐπισκόπου τῆς Αὐξούμεως γέγραπται τοῖς ἐκεῖ τυράννοις ἔστι ταῦτα ·
νικητὴς Κωνστάντιος Μέγιστος Σεβαστὸς Ἀιζανᾷ καὶ Σαζανᾷ 0 .
πάνυ διὰ φροντίδος καὶ διὰ σπουδῆς τῆς μεγίστης ἡμῖν ἐστιν ἡ τοῦ κρείττονος γνῶσις .
δεῖ γάρ , οἶμαι , τὸ κοινὸν τῶν ἀνθρώπων γένος τῆς ἴσης ἐν τοῖς τοιούτοις ἀξιοῦσθαι κηδεμονίας , ὡς ἂν μέχρι τῆς ἐλπίδος τὸν βίον διάγοιεν τὰ τοιαῦτα περὶ τοῦ θεοῦ γινώσκοντες καὶ μηδὲν διαφωνοῦντες περὶ τὴν τοῦ δικαίου καὶ ἀληθοῦς ἐξέτασιν .
τῆς αὐτῆς τοίνυν προνοίας ἀξιοῦντες ὑμᾶς καὶ τῶν ἴσων Ῥωμαίοις μεταδιδόντες ἕν τι μετ αὐτῶν κρατεῖν δόγμα ἐν ταῖς ἐκκλησίαις κελεύομεν .
οὐκοῦν Φρουμέντιον τὸν ἐπίσκοπον ἐκπέμπετε τὴν ταχίστην εἰς Αἴγυπτον παρὰ τὸν σεμνότατον Γεώργιον τὸν ἐπίσκοπον καὶ τοὺς ἄλλους τοὺς κατ  Αἴγυπτον , οἳ τοῦ χειροτονεῖν καὶ κρίνειν τὰ τοιαῦτα κύριοι μᾶλλόν εἰσιν .
ἴστε γὰρ δήπου καὶ μέμνησθε , εἰ μὴ λίαν τὰ παρὰ πᾶσιν ὁμολογούμενα μόνοι ἀγνοεῖν προσποιεῖσθε , ὅτι τὸν Φρουμέντιον τοῦτον εἰς ταύτην τὴν τάξιν τοῦ βίου κατέστησεν Ἀθανάσιος , μυρίοις ἔνοχος ὢν κακοῖς , ὃς , ὡς οὐδὲν τῶν ἐπιφερομένων ἐγκλημάτων αὐτῷ δικαίως ἔσχεν ἐπιλύσασθαι , αὐτίκα τῆς μὲν καθέδρας ἐκπέπτωκε καὶ τοῦ βίου αὐ τοῦ πάντῃ διαμαρτὼν ἀλᾶται ἀπ ἄλλης εἰς ἄλλην γῆν μετανιστάμενος , ὥσπερ ἐκ τούτου τὸ κακὸς εἶναι διαφευξόμενος .